In de 1830er Johr nach dr Wahl vom Bürgerkönig Louis-Philippe in Frankriich het s liberale Baselbiet agfüehrt vom Stephan Gutzwiller d Gliichberächtigung mit dr konservative Schdadt verlangt. Basel het aber nid well und het am 3. Auguscht 1833 es Kontingänt mit Kanone in Richtig Lieschtel gschickt, wo denn an dr Hülfteschanz bi Braddele vo Baselbieter Druppe gschlage worde isch.[9] S isch druf zur Deilig vom Kanton Basel in zwei Halbkantön, Baselschdadt und Baselland, cho, und nume Bettige, Rieche und Chleihünige si bi dr Schdadt bliibe.